**Pravila nagradne igre #radovedni**

**Organizator nagradne igre**

Organizator nagradne igre je Mestno gledališče ljubljansko, Čopova 14, Ljubljana (v nadaljevanju MGL).

**Kdo lahko sodeluje?**

V nagradni igri lahko sodelujejo vsi uporabniki družbenega omrežja Instagram, Facebook - tako, da pošljejo eno ali več vprašanj našim igralcem v *klepetalnik* na Facebooku ali pošljejo direktno sporočilo (DM) na naš Instagram ali vprašanja pošljejo na naslov marketing@mgl.si.

**Potek nagradne igre**

Nagradna igra bo potekala med 6. junijem in 12. junijem 2022. Za sodelovanje v nagradni igri je na Instagram in Facebook profilu MGL (uporabniški imeni @gledalisce\_mgl in mestnogledalisceLJ) bodisi z direktnim odgovorom v zgodbo (story) ali pisanjem v zasebna (DM) sporočila v *messenger klepetalnik*) potrebno zastaviti vprašanja enemu ali več igralcem MGL. Vprašanja lahko sodelujoči posredujejo tudi na naslov marketing@mgl.si.

Posamezen udeleženec lahko v nagradni igri sodeluje večkrat.

Na izbrana vprašanja po izboru urednika družbenih omrežji MGL bodo od 1. julija do 31. avgusta 2022 odgovarjali igralci MGL. Odgovori bodo predvajani na Instagramu in Facebooku MGL.

**Izbor nagrajencev**

Med vsemi sodelujočimi, ki bodo izpolnjevali vse pogoje za sodelovanje v nagradni igri, bomo večkrat tedensko na Instagram profilu MGL (@gledalisce\_mgl) izžrebali posameznika ali posameznico, ki bo prejel eno izmed praktičnih MGL nagrad, 1. septembra pa bomo z žrebom izbrali enega nagrajenca, ki bo prejel glavno nagrado, abonma RADOVEDNI za eno osebo.

Nagrajenca bomo o nagradi obvestili po kanalu, na katerem je sam sodeloval v nagradni igri, oz. naslovu, ki nam ga je zaupal.

Nagrajenec bo lahko prevzel nagrado pri blagajni MGL do 30. septembra 2022.

Rezultati nagradne igre so dokončni. Pritožba ni mogoča.

**Prevzem nagrad**

Nagrado je v primeru, da je nagrajenec že imetnik abonmaja Radovedni, možno zamenjati za darilne bone MGL v vrednosti abonmaja Radovedni.

Nagrada ni izplačljiva v gotovini.

Dostava ni vključena v nagrado.

Prevzem nagrad bo možen pri blagajni MGL od 16. do 30. septembra 2022 v delovnem času blagajne.

V primeru, da nagrajenec do 30. septembra ne prevzame nagrade ali sprejem nagrade odkloni, se smatra, da izžrebanec nagrade ne želi sprejeti ter je tako organizator v razmerju do izžrebanca prost vseh obveznosti v tej nagradni igri in pridobi pravico razpolagati z nagrado v kakršenkoli drug namen.

**Davki**

V skladu z določili Zakona o dohodnini ZDOH – 2 se nagrade uvrščajo med druge dohodke (105. člen, tretji odstavek, prva točka). V davčno osnovo posameznika se ne upošteva posameznega darila, če njegova vrednost ne presega 42 EUR oz. če skupna vrednost vseh daril v davčnem letu istega darovalca ne presega 84 EUR (108. člen, drugi odstavek).

Če je obdarjenec v obdobju dvanajstih mesecev od istega darovalca prejel več daril, se za ugotavljanje davčne osnove vrednosti prejetih daril seštevajo. Rok dvanajstih mesecev začne teči z dnem sprejema prvega darila.

V takem primeru bo nagrajenec oz. njegov zakoniti zastopnik dolžan MGL predložiti davčno številko v petnajstih dneh od razglasitve nagrade in vse prejete nagrade/darila prijaviti v davčno osnovo za dohodnino.

Akontacijo dohodnine od vrednosti nagrade te nagradne igre (abonma Radovedni za eno osebo) odvede MGL.

**Varstvo osebnih podatkov**

Nagrajenec je dolžan ob prejemu nagrade posredovati organizatorju vse zahtevane podatke in dokumente, sicer izgubi pravico do nagrade.

Dokumentacijo v zvezi z nagradno igro hrani organizator nagradne igre, in sicer:

 • dokumentacija v zvezi z organizacijo in izvedbo nagradne igre, kakor tudi ta pravila igre, se hrani v prostorih organizatorja nagradne igre dve (2) leti.

 • dokumentacija v zvezi z nagrajenci (obvestila o osebnih podatkih, davčna dokumentacija) se hrani v skladu z veljavnimi davčnimi in računovodskimi predpisi.

V času trajanja nagradne igre so pravila na vpogled uporabnikom na sedežu organizatorja.

Za vsa vprašanja, ki niso urejena s temi pravili, in se lahko pojavijo v zvezi z nagradno igro smo na voljo na e-naslovu info@mgl.si ali na telefonski številki 01/ 425 50 00.

**Spremembe pravil in pogojev nagradne igre**

Organizator lahko kadarkoli in kakorkoli spremeni pravila in pogoje nagradne igre, če to zahtevajo vzroki tehnične oz. komercialne narave ali vzroki na strani javnosti.

Organizator ne prevzema nikakršne odgovornosti glede kakršnihkoli sporov, povezanih s koriščenjem, uporabo ali kvaliteto posameznih nagrad ali kakršnokoli siceršnjo odgovornost razen tiste, ki jo izrecno prevzema s temi pravili oziroma mu jo neposredno in obvezno nalaga ustrezni zakon.

Ljubljana, 6. junija 2022